PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 15.03.2000

Nr.87


R A P O R T 

asupra proiectului de Lege privind aprobarea Ordonanţei 

Guvernului nr.91/1999 pentru ratificarea Convenţiei europene 

privind imprescriptibilitatea crimelor împotriva umanităţii şi a

 crimelor de război, adoptată la Strasbourg la 25 ianuarie 1974

                          În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege privind aprobarea Ordonanţei Guvernului nr.91/1999 pentru ratificarea Convenţiei europene privind imprescriptibilitatea crimelor împotriva umanităţii şi a crimelor de război, adoptată la Strasbourg la 25 ianuarie 1974,  trimis cu adresa nr.87 din 28 februarie 2000, înregistrată sub nr.214/XVIII/11 din 28 februarie 2000.



Consiliul Legislativ a avizat favorabil acest proiect de lege, cu avizul nr.859 din 26 august 1999. 



Proiectul de Lege pentru ratificarea Convenţiei europene privind imprescriptibilitatea crimelor împotriva umanităţii şi a crimelor de război, adoptată la Strasbourg la 25 ianuarie 1974, a fost adoptat  de către Senat în şedinţa din 21 februarie 2000. 



Potrivit prevederilor art. 57 din Regulamentul Camerei Deputaţilor, membrii Comisiei juridice, de disciplină şi imunităţi  au luat în dezbatere proiectul de lege în şedinţa din 15 martie 2000, constatând că principiile Convenţiei europene privind imprescriptibilitatea crimelor împotriva umanităţii şi a crimelor de război se regăsesc, deja, în legislaţia română, iar ratificarea Convenţiei semnifică, o dată în plus, dorinţa României de a se înscrie în politica penală comună promovată de Consiliul Europei.



În urma examinării, cu majoritate de voturi, membrii comisiei au hotărât ca proiectul de lege să fie supus, spre dezbatere şi adoptare, plenului Camerei Deputaţilor, în forma adoptată de Senat. 



În raport de obiectul şi conţinutul său, proiectul de lege face parte din categoria legilor ordinare. 

          PREŞEDINTE,                                            SECRETAR,  

    Emil Teodor Popescu                                   Nicolae Grădinaru 

Red. consilier 

Diaconu Dumitra 

